open-index/open-wikipedia-markdown huggingface dataset:
Direktiv om markeder i finansielle instrumenter

**Direktiv om markeder i finansielle instrumenter** (fra engelsk **Markets in Financial Instruments Directive**, ofte forkortet **MiFID**) er et EU-direktiv. MiFID trådte i kraft 1. november 2007 og er nedfelt i *verdipapirhandelloven*. Det skal gi investorer bedre beskyttelse enn de har i dag. Etter den nye loven må alle kunder som handler finansielle instrumenter, klassfiseres etter nærmere bestemte kriterier. Krav til informasjon og rådgivning varierer med kundens profesjonalitet, og regelverket kommer særlig uerfarne investorer til gode.

## Referanser


## Kilder
*Aftenposten. fakta. 8. september 2008. MiFID-reglene.
Garbage in, garbage out

***Garbage in, garbage out*** er et databehandlingsuttrykk som forkortes til akronymet **GIGO** og betyr oversatt til norsk «søppel inn, søppel ut». Det kalles også «computerloven» eller «SISU-prinsippet» (**S**øppel **I**nn, **S**øppel **U**t). Uttrykket henviser det fenomen i informatikken eller i informasjons- og kommunikasjonsteknologien at datamaskiner fordi de bare bruker logiske prosesser vil behandle alle slags data som puttes inn, også feilaktige eller irrelevante data (på norsk *søppel inn*, engelsk *garbage in*), og datamaskinen vil da levere uønskede og ofte uventede resultater (norsk *søppel ut*, engelsk *garbage out*).

***Garbage in, gospel out*** er en nyere utvidelse av akronymet som betyr at selv om "søppel" legges inn så har brukerne en tendens til å tro på resultatene av databehandlingen som om de var et evangeliium (*gospel*).

## Historie
Uttrykket var mest populært i databehandlingens tidlige dager, men er like gyldig i dag når kraftige datamaskiner kan produsere store mengder feilaktig informasjon på kort tid. Termen ble første gang brukt 1. april 1963 i en syndikert avisartikkel om de første stadiene i bruk av databehandling hos US Internal Revenue Service. 
Uttrykket ble kjent fordi George Fuechsel brukte det som en opplæringsmantra. 
George Fuechsel var tekniker/instruktør for IBM 305 RAMAC i New York. Det ble i programmeringens begynnelse krevd av programmererne at de testet praktisk talt hvert steg i programmet og de ble advart om at de kunne ikke forvente at programmet gjorde «de rette tingene» når dataene som ble lagt inn inneholdt feil. 

Charles Babbage som hadde funnet opp den første programmerbare maskinen merket seg det underliggende prinsippet og sa:. 

Uttrykket kan ha kommet fra regnskapsuttrykkene FIFO and LIFO accounting, og programmeringsuttrykkene last-in, first-out (LIFO), first-in, first-out (FIFO).

## Bruk
;Databehandling
Uttrykket brukes om databehandling hvor inngående data ikke er relevante og/eller riktige. Dette fører til at resultatet heller ikke er verken riktig eller relevant.

;Digitalisering
:Uttrykket kan også brukes som forklaring på dårlig kvalitet når lyd- eller videoopptak digitaliseres. Selv om digitalisering kan være første steg i å rense et signal så øker ikke digitaliseringen kvaliteten på signalet. Defektene i det opprinnelige analoge signalet vil trofast bli kopiert, men de kan bli identifisert og fjernet ved etterfølgende digital signalbehandling.
;Tillit
:***Garbage in, gospel out*** er en nyere utvidelse av akronymet. Det er en kynisk kommentar til tendensen til overdreven tillit til databehandling og menneskers tilbøyelighet til blindt å akseptere hva datamaskinen sier. Siden dataene har passert gjennom en datamaskin har folk en tendens til å tro på dem. 

;Beslutninger
:GIGO er også vanlig brukt om menneskelige feil i beslutningstakings-prosesser som skyldes feilaktige, ukomplette og unøyaktige data. 
;Usenet
:GIGO var navnet på ett Usenet gateway program laget av FidoNet, MAUSnet, e.a.

## Se også

*FINO
*bogosort

## Referanser
Designers Saturday

**Designers Saturday** er en visning av det siste innen design av møbler og tekstiler. Visningen går over to dager, og arrangeres annet hvert år. I Norge ble dette arrangementet startet opp i 1986.

Designers Saturday foregår i Oslo, og er det eneste av sitt slag i Skandinavia. I New York i USA har det vært slike visninger i over 30 år. Den er også å finne i flere europeiske byer.

## Eksterne lenker
*
Frederick Holmes

**Frederick William Holmes** (født 9. august 1886, død 9. november 1944) var en britisk sportsutøver som deltok under OL 1920 i Antwerpen. 

Holmes ble olympisk mester i tautrekking under OL 1920 i Antwerpen.  Han var med på det britiske laget som representerte *[[City of London Police]]*. Det var fem lag som gjorde opp om den olympiske tittelen i tautrekking i 1920. Det var siste gang den var med som olympisk sport. Storbritannia beseiret USA i kvartfinale, Belgia i semifinale og Nederland i finalen.   

## OL-medaljer
*  1920  Antwerpen - **Gull** i tautrekking  Storbritannia

## Eksterne lenker
*
Zeev Sternhell

**Zeev Sternhell** (født 10. april 1935, død 21. juni 2020) var en israelsk historiker og en av verdens ledende eksperter på fascismen. Sternhell ledet fakultet for statsvitenskap ved Det hebraiske universitetet i Jerusalem og skrev for avisen *[[Haaretz]]*. Sternhell ble tildelt Israel Prize for sitt arbeid innen statsvitenskap i 2008.

## Bibliografi
* «Fascist Ideology», *Fascism, A Reader's Guide, Analyses, Interpretations, Bibliography*, redigert av Walter Laqueur, University of California Press, Berkeley, 1976. pp 315-376.
* *Neither Right nor Left: Fascist Ideology in France*, Princeton Univ. Press, California ISBN 0-691-00629-6
* *The Birth of Fascist Ideology*, med Mario Sznajder og Maia Asheri, utgitt av Princeton University Press, 1989, 1994 (ISBN 0-691-03289-0) (ISBN 0-691-04486-4)
* *The Founding Myths of Israel: Nationalism, Socialism, and the Making of the Jewish State* Princeton Univ. Press, 1999 ISBN 0-691-00967-8
* *[[Maurice Barrès]] et le nationalisme français* – Brussel : Editions Complexe, 1985
* *The Anti-Enlightenment tradition*, Yale Univ. Press, New Haven, 2010 

## Referanser


## Eksterne lenker
* Artikkel om Sternhell i ''Dagsavisen''
* «The Anatomy of Fascism», artikkel av Zeev Sternhell, New York Review of Books, 12. mai 2005 (engelsk)
* intervju (fransk)
* «Fascism: A Reader's Guide», artikkel av Zeev Sternhell
* «Zionism's secular revolution» artikkel av Zeev Sternhell i *[[Le Monde diplomatique]]* (engelsk)
* Utvalgt stoff fra Zeev Sternhell - engelsk
* «New History, Old Ideas»  av Edward Said om Sternhell, i *[[Al-Ahram]] Weekly On-line* 21 – 27. mai 1998, utgave nr. 378  
* «The War of the Israeli Historians»  av Avi Shlaim, i *Miftah*, 18. mars 2004
* Korte utvalg av Sternhells tekster (engelsk)
Øystein Ziener

**Øystein Sagsveen Ziener** (født 16. september 1957 i Vallset, død 10. november 1998) var en norsk forfatter og dikter. Siden han debuterte i 1992, skrev han en rekke bøker innen forskjellige genre, blant annet fire diktsamlinger og to billedbøker. Han arbeidet med litteraturforskning og virket som litteraturkritiker.

Han skrev for det meste på nynorsk, men også en del på bokmål.

## Utvalgt bibliografi

### Diktsamlinger
* *Fanga. Fanga i flukta* (1992)
* *Herfrå tel evigheta* (1993)
* *Mellom munnen: Mannen* (1995) 
* *Dikt av en radbrekt dame* (1996)

### Romaner
* *Sykkelstativet, og jeg* (1997)

### Dokumentarer
* *Homoseksualitet? Homotekstualitet? Drift og skrift i Herman Bangs forfatterskap* (2001)

## Referanser


## Eksterne lenker
* blikk.no: «Med splitta penn»
Alf Oxem

**Alf Reinhardt Oxem** (født 1944) er en norsk lokalhistoriker, sakprosaforfatter, journalist og fotograf. Han debuterte som forfatter i 1987.

## Bibliografi
* *Kraftværke' : Hadsel komm. kraftverk 1937-87* &ndash; sakprosa (1987)
* *Vesterålens kraftlag 1979-89* &ndash; sakprosa (1989)
* *Krigen om hermetikken* &ndash; sakprosa (1994)
* *God handel! : Sortland handelsstands forening 75 år* &ndash; sakprosa (1997)
* *Bladet Vesterålen : bindeledd i øysamfunnet gjennom 80 år * &ndash; sakprosa (Utgitt av Bladet Vesterålen, 2000)
* *På belter og hjul i 50 år : AS Bulldozer maskinlag 1951-2001* &ndash; sakprosa (2001)
* *Bredde og topp : den organiserte idretten på Sortland : 1901-2001* &ndash; sakprosa (Idrettsklubbene i Vesterålen, 2002)
* *50 år på Kleiva : 1953-2003 : landbruksutdanning i nord* &ndash; sakprosa (2003)
* *P.C. Reinsnes : samfunnsbyggeren* &ndash; sakprosa, om Petter Carl Reinsnes (2006)
* *Litt av en tur. Vesterålens turlag 25 år* (2013). 

## Referanser
Ordinarie Post-Zeitung

:*Se også [[Augsburgische ordinarie Postzeitung]]*

***Ordinarie Post-Zeitung***, først kalt ***Europäische Wochentliche Zeitung***, var en avis som ble utgitt i København av kongelig boktrykker Henrik Göde med privilegium fra 1663. Den var således en av de tidligste danske avisene. Avisen kom først ut én gang ukentlig, siden to ganger i uken, og rettet seg etter den utenlandske postens ankomst. Det finnes også spor etter ekstranumre. Innholdet var på tysk, og besto nesten bare av utenlandske nyheter. Med avisen fulgte av og til en offisiell fortegnelse over gifte, fødte og døde.

Bruddstykker av årgangene 1663, 1664, 1665, 1667 og 1669 er bevart og finnes i Det Kongelige Bibliotek.

## Kilder
* *[[Salmonsens konversationsleksikon]], Anden Udgave*, bind V, «Danmark &ndash; Presse». København: J. H. Schulz, 1916.
Fylkesvei 6372

**Fylkesvei 6372 (Fv6372)** går mellom Denstad og Tjønnbakken i Indre Fosen kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 147 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Christopher Jones

**Christopher Jones** (1886–1937) var en britisk vannpolospiller som deltok i de olympiske leker i Antwerpen i 1920.

Jones ble olympisk mester i vannpolo under OL 1920 i Antwerpen. Han var med på det britiske laget som vant turneringen. De slo Belgia med 3-2 i finalen.

## OL-medaljer
* 1920  Antwerpen -  **Gull** i vannpolo, (Storbritannia)

## Eksterne lenker
*
Fylkesvei 81 (Nord-Trøndelag)

**Fylkesvei 81 (Fv81) i [[Nord-Trøndelag]]** gikk mellom Fagerlia i Leksvik og fylkesgrensen ved Kvernsjøen. Veien var 2,0&nbsp;km lang.

Da Trøndelag fylke ble opprettet 1. januar 2018 ble veien del av fylkesvei 6384.

## Kommuner og knutepunkter

* Fagerlia
*Endepunkt fylkesgrensen ved Kvernsjøen →  (Sør-Trøndelag) til  Tunge i Rissa

## Eksterne lenker
* Vegvesenets vegkart 
* Vegliste Nord-Trøndelag
Det 7. rammeprogram

**EUs 7. rammeprogram for forskning og teknologisk utvikling** er EUs hovedvirkemiddel for å finansiere forskning i perioden 2007 til 2013. Rammeprogrammet samler alle forskningsrelaterte initiativer under en felles ordning. CORDIS er EUs offisielle internettportal for deltagelse i rammeprogrammet. Totalbudsjettet er på 51 milliarder euro fordelt på syv år. I gjennomsnitt tilsvarer dette drøyt syv milliarder euro pr år. EØS-avtalen gir Norge de samme rettigheter og plikter som de øvrige 34 landene i rammeprogrammet. Norge betaler nesten 9 milliarder kroner fordelt på 7 år for at norske forskningsmiljøer og bedrifter skal være berettiget til å søke om finansiering fra rammeprogrammet. Dette tilsvarer omtrent 2% av rammeprogrammets totalbudsjett.

## Struktur
Rammeprogrammet er delt opp i særprogram. Norge deltar i fem. Disse er
# Cooperation (samarbeid) – 32.4 milliarder euro
# Ideas (grensesprengende forskning) – 7.5 milliarder euro
# People (forskermobilitet) – 4.6 milliarder euro
# Capacities (kapasitetsfremmende aktiviteter) – 4.1 milliarder euro
# Joint Research Centre (EUs felles forskningssenter) – 1.8 milliarder euro

Innenfor Nuclear Research deltar Norge innenfor området Strålevern.

## Prosjekttyper
I forhold til tidligere rammeprogrammer, har EU gjort visse forenklinger i det 7. rammeprogram. Følgende prosjekttyper er aktuelle i det 7. rammeprogram:

# Collaborative Research Projects
# Network of Excellence
# Support & Coordination Actions
# Marie Curie-ordningen

## Råd og Vink
Alle land som deltar i rammeprogrammet har et såkalt National Contact Point med offentlig finansiert ekspertise på rammeprogrammet, veiledning knyttet til utlysninger, partnersøk, praktisk informasjon og hjelp. Forskningsmiljøer og bedrifter som ønsker å delta i rammeprogrammet kan få gratis konsultasjoner fra ekspertene som er tilknyttet et slikt National Contact Point. Nettverket av kontaktpunkter kalles i dag Enterprise Europe Network og er satt sammen av de tidligere Euro Info Centres og Innovation Relay Centres

## EU Kompetansenettverk
I tillegg til National Contact Points finnes det kommersielt tilgjengelig ekspertise som kan bistå i utforming av EU-prosjektforslag, Grant Agreement (standardkontrakt), håndtering av immaterielle rettigheter og EU-prosjektkoordinering i forbindelse med gjennomføringen av prosjekter. Kompetanse innen for Evaluering av prosjekter er også tilgjengelig. Opplæringstiltak og kurs gjennomføres av ulike aktører i Norge. Et EU Kompetansenettverk for Norge er nå under etablering.

## Eksterne lenker
* Norges forskningsråds EU-virksomhet
* Innovasjon Norges EU-virksomhet
* Aktuelle utlysninger
* Rådgivende fagorganer
* Søk etter National Contact Points
* Viktige dokumenter
* Prosjektverktøy for EU-prosjekter
Fiedler & Lundgren

**Fiedler & Lundgren** er et svensk tobakksselskap som produserer og markedsfører snus. 

Produktene til Fiedler & Lundgren selges selges stort sett i Norge og Sverige. Den norske importen av produktene drives av British American Tobacco Norway AS.

Hovedkontoret og fabrikken ligger i Malmö, Sverige. Selskapet har rundt 90 ansatte (2009).

## Historie

Historien bak bedriften har sin begynnelse i 1783. Dette året søkte Samuel Fiedler om å få produsere snus, noe som ble innvilget. Etter hans død tok den nest eldste sønnen, Magnus Fiedler over bedriften og snusproduksjonen. Bedriften begynte etter hvert å produsere store mengder snus. I 1809 ble det produsert 3 tonn.

Den virkelige grunnleggelsen av bedriften skjedde ikke før i 1835 i Göteborg. Fiedler & Lundgren var en viktig del av den svenske snusproduksjonen og hadde mange kjente merker. I og med tobakksmonopolet som trådte i kraft i 1915 i Sverige, flyttet Fiedler & Lundgren virksomheten til Danmark.

89 år senere, i 2004, flyttet Fiedler & Lundgren tilbake til Sverige med et mål om bli Sveriges nest største snusprodusent, fornye markedet og lansere innovative produkter med høyeste kvalitet. Fiedler & Lundgren eies i dag av Skandinavisk Tobakskompagni.

## Viktige årstall

* 2004 – Produksjonen startet.
* 2006 – Styret vedtar en utbygging av produksjonen, flere nye produksjonslinjer.
* 2006 – Fiedler & Lundgren ble Sveriges nest største snusprodusent.
* 2007 – Nok en ny produksjonslinje.
* 2007 – Fiedler & Lundgren fikk en markedsandel på 6 % i Sverige.
* 2008 – 2 millioner snusbokser ble produsert i måneden til det Svenske markedet, noe som var 7 ganger så mye som i starten i 2004.
* 2008 – 80 ansatte, en firedobling fra starten 2004. 
* 2008 – I april 2008 hadde Fiedler & Lundgren en markedsandel på 7 %.
* 2009 – Etterspørselen etter Fiedler & Lundgrens produkter har dette året blitt så stort at bedriften ikke klarer å levere nok til alle forbrukerne. Markedsandelen har passert 10 %, noe som fortsatt er en solid økning.
* 2010 – Dette året skal bedriften investere i flere nye produksjonslinjer grunnet stor etterspørsel. Med dette blir forhåpentligvis leveringsproblemene i 2009 historie.  

Fiedler & Lundgren har hatt en gunstig utvikling og selskapet har blant annet blitt den nest største snusprodusenten i Sverige.

## Merker

* Granit (Løs)
* Granit (Original portion/White/Maxi)
* Metropol (White)
* Mocca (Mint/Anis/Granateple/Mandarin)
* Mocca+ (Tobakkssmak/Eukalyptus/Mint)
* M By Mocca (Anis/Tobakkssmak)
* Retro (Original Portion/White)
* Lucky Strike (Portion)
* Diplomat (snus), lansert 2007

## Se også
* Skandinavisk Tobakskompagni
* Snus

## Referanser


## Eksterne lenker
* Fiedler & Lundgren
Den Danske Mercurius

***Den Danske Mercurius*** var en av de første danske avisene. Den ble utgitt av Anders Bording etter kongelig befaling fra 1666, og utkom én gang om måneden. Både innen- og utenriksnyheter ble fortalt i aleksandrinervers ledsaget av små poetiske resonnementer. Nyhetene fra selve Danmark handlet mest om hoffet, men Bording skildret også andre ting, som fremmede diplomaters ankomst, utnevnelser, meteorologiske fenomener, branner og lignende.

Navnet Mercurius hadde avisen etter gudenes sendebud Merkur; det var allerede benyttet til flere utenlandske aviser (for eksempel «Mercure françois» fra 1605). I formen var imidlertid avisen en etterligning av Jean Lorets «Muse historique» på rim, skrevet for mademoiselle de Longueville fra 1650.

Anders Bording døde i 1677, men avisen fortsatte å utkomme i 14 år under utgiverne Jesper Als og Ahasverus Bartholin.

## Litteratur
**Den Danske Mercurius*, C.A. Reitzels Forlag, 1984. ISBN 87-7421-396-2. Fotografisk reproduksjon av alle årgangene av avisen.
**Den Danske Mercurius 1666&ndash;1677*, Munksgaard, 1973. ISBN 87-16-00591-0. Utvalg av Den Danske Mercurius.
*P.M. Stolpe &ndash; *Dagspressen i Danmark*, bind 2, Rosenkilde og Bagger, 1977, s. 31&ndash;65. Fotografisk reproduktion av udgaven fra 1879.

## Kilder
* *[[Salmonsens konversationsleksikon]], Anden Udgave*, bind V, «Danmark &ndash; Presse». København: J. H. Schulz, 1916.
Aasa Gjestvang

**Aasa Gjestvang** (født 25. januar 1971) fra Stange i Hedmark er fylkespolitiker for Senterpartiet.

Fra oktober 2007 er hun medlem av Hedmarks fylkesråd, hvor hun har ansvar for videregående opplæring, kompetanse og personal. Etter Siv Tørudbakkens avgang som fylkesrådsleder 8. desember 2010, valgte fylkestinget et nytt fylkesråd under ledelse av Svein Borkhus. Gjestvang ble på nytt valgt som medlem i fylkesrådet, fortsatt med videregående opplæring og tannhelse som hovedansvarsområder.

Da Njål Føsker ble valgt til ny fylkesrådsleder etter valget i 2011, fortsatte Gjestvang som Senterpartiets representant i fylkesrådet, og hun ble også gjenvalgt da Føsker gikk av i mai 2012 og fylkestinget valgte nytt fylkesråd under Per-Gunnar Sveens ledelse. Gjestvang ble på nytt gjenvalgt som medlem av fylkesrådet under Per Gunnar Sveens ledelse etter valget i 2015.

## Referanser


## Eksterne lenker
*
Frans De Haes

**Frans (François) De Haes** () var en belgisk vektløfter som deltok under OL 1920 i Antwerpen.
 
De Haes ble olympisk mester i vektløfting under OL 1920 i Antwerpen. Han vant den letteste klassen, fjærvekt opp til 60 kg. Det var første gangen i OL som løfterne ble delt inn i ulike vektklasser. Det var totalt fem vektklasser i OL-1920. Han løftet sammenlagt 220,0 kilo, ti kilo mer enn sølvvinneren. Vektløftkonkurransen besto av tre løft, rykk og støt med en hånd og støt med begge hendene. Det var 14 utøvere fra 11 nasjoner i fjærvektklassen.

## OL-medaljer
* 1920  Antwerpen -  **Gull** i vektløfting, fjærvekt

## Referanser


## Eksterne lenker
*
Landsforeningen Alopecia Areata

**Landsforeningen Alopecia Areata** (**LAA**) er en landsomfattende forening for alle som har sykdommen alopecia areata (flekkvis håravfall).

Foreningen har et kontaktnett bestående av likemenn i alle Norges fylker.

## Medlemmer
LAA har ca. 500 medlemmer i Norge, fordelt på hovedmedlemmer, familiemedlemmer og støttemedlemmer. Årsmøtet er foreningens høyeste organ.

## Historie
LAA ble startet i 1985 av to jenter som hadde alopecia, men manglet informasjon om sykdommen, tips og råd om anskaffelse/bruk av parykk, hvilken frisør man bør oppsøke, støtte til parykk og et nettverk av mennesker i samme situasjon.

## Om sykdommen
Alopecia areata er en ikke sjelden sykdom som kjennetegnes ved flekkvis tap av hår på hodet og/eller andre steder på kroppen. Ca. 1% av Norges befolkning antas å ha denne sykdommen, og den rammer begge kjønn i alle aldre, men mest unge mennesker.

Sykdommen kan deles inn i 3 kategorier: alopecia areata, alopecia universalis og alopecia totalis. Uansett hvor utbredt sykdommen blir, er muligheten for at håret kommer tilbake tilstede.

## Eksterne lenker
* Landsforeningen Alopecia Areata
Fylkesvei 6374

**Fylkesvei 6374 (Fv6374)** går mellom Einebakk og Seter i Indre Fosen kommune. Veien er 5,4&nbsp;km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 151 (Sør-Trøndelag).

## Kommuner og knutepunkter

*Svartelva kraftverk

## Eksterne lenker
* Vegvesenets vegkart 
* 
*
Noel Purcell

**Noel Mary Joseph Purcell** (født 15. november 1891 i Dublin, død 31. januar 1962 i Dún Laoghaire på Irland) var en britisk vannpolospiller som deltok i de olympiske leker 1920 i Antwerpen og 1924 i Paris.

Purcell ble olympisk mester i vannpolo under OL 1920 i Antwerpen. Han var med på det britiske laget som vant turneringen. De slo Belgia med 3–2 i finalen. Fire år senere, under OL 1924 i Paris spilte han på Irlands vannpololag.

## OL-medaljer
* 1920  Antwerpen -  **Gull** i vannpolo, (Storbritannia)

## Referanser


## Eksterne lenker
*
Christian Haugen (politiker)

:::*For flere personer med samme navn se pekersiden [[Christian Haugen]].*

**Christian Haugen** (født 1952 i Nes i Hedmark) er en norsk fylkespolitiker for Sosialistisk Venstreparti.

Fra oktober 2007 til november 2011 var han medlem av Hedmarks fylkesråd med ansvar for næring, kultur, planlegging og internasjonale oppgaver.

Fra november 2011 til oktober 2015 var han medlem av Fylkestinget i Hedmark, og gruppeleder for SV.

## Referanser
Sølvberget (Stavanger)

**Sølvberget** er et område i Stavanger mellom Kirkegata og Sølvberggata, og mellom Arneageren og Steinkargata. Navnet er også knyttet til en gate som starter i Østervåg og ender på Arneageren. 

Sølvberget domineres i dag av Kulturhuset. Men det er også mange butikker blant annet flere sølvsmeder, og flere restauranter.

## Navnet Sølvberget
Navnet kommer mest trolig av mannsnavnet Sølve.

Etter et sagn skulle det på Christian IVs tid vært noen franskmenn som lette etter sølv her. På 1820-tallet ble professor Jens Esmark fra Universitetet i Oslo hentet for å sjekke om det kunne være sølv i berget. Det ble ikke funnet noe sølv.

## Historikk
Anders Bærheim har vist til at det på Sølvberget ble funnet gropesteiner før Kulturhuset ble bygget. Gropene var under noen hus som ble revet, og de ble ødelagt under sprengningsarbeidene. Gropesteiner er vanskelige å datere dersom de ikke kan kobles mot noe annet. De blir ofte datert tilbake til bronsealderen.

Fra ulike kilder kan vi se at det fra 1700-tallet og framover var tett bebyggelse på Sølvberget. Navnet Sølvberggaten ble tatt i bruk på 1770-tallet.

Filmteatret ble reist som et kommunalt kinobygg i 1927 i det som dengang ble regnet som et saneringsmodent strøk. I sitt nyklassisistiske formspråk hadde det en monumental karakter der det var plassert midt i den eldre trebebyggelsen. I 1930-årene vedtok bystyret å sanere nabotomtene på Sølvberget og reise et nietasjes kino- og administrasjonshus, men okkupasjonsårene satte en stopper for planene.

Flere bygninger ved Sølvberget ble revet på 1950- og 1960-tallet og arealet ble brukt som parkeringsplass fram til Kulturhuset ble bygget.

## Litteratur
* Berthelsen, Herman: "Kulturhuset Sølvberget har lagt om driften", Kulturnytt, Årgang 16, nr 1, 1994
* Bærheim Anders: "Rundt Sylvberget", Stavanger Aftenblad, udatert utklipp 1950
* Henriksen Egil: "Sølvberget, Stavanger Kulturhus 10 år i Stavanger", Sølvberget 1997.
* Stavangeren: Høybygg – Søragadå, motsetningene tiltrekker hverandre, 25. juli 1959.
* Sølvberg-gjengen: "Sølvberget på godt og vondt: minner fra oppveksten på Sølvberget i 1920-30 årene", Stavanger, 1995
Fylkesvei 6382

**Fylkesvei 6392 (Fv6392)** går mellom Dålån og Stadsbygd kirke i Indre Fosen kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 191 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Kalfatring

**Kalfatring** er i skipsterminologi betegnelsen for å drive natene (fylle mellomrommene mellom treplankene) i et fartøy. Tradisjonelt ble fyllet laget av stry og bek. Hensikten med å kalfatre et fartøy er å gjøre det vanntett. 

Med eldre båter eller skip hvor de gamle natene tas ut og en driver nye nater, heter prosessen omkalfatring, et begrep som i dag også brukes om «å gjøre helt om på» eller «å snu opp-ned på». 

## Eksterne lenker
* Træsmedens Håndværktøj
Johan Christian Georg Hvoslef

**Johan Christian Georg Hvoslef** (født 13. februar 1819 i Stavern, død 7. juni 1889 i Kristiansand) var en norsk jurist og amtmann.

Han tok graden cand. jur. i 1843 og var fullmektig, senere konstituert sorenskriver i indre Sogn. I 1851 var han underrettsprokurator i Lærdalsøyri. Fra 1856 var han byfogd i Hammerfest, før han i 1865 ble utnevnt til amtmann i Jarlsberg og Larvik. Fra 1882 til 1889 var han stiftamtmann i Kristiansand og amtmann i Lister og Mandals amt.

Johan C.G. Hvoslef var sønn av sorenskriver Jens Hvoslef og hustru Elisabeth Christine Mejlænder og bror av biskop Fredrik Waldemar Hvoslef som er kjent fra Kautokeino-opprøret. Han ble i 1865 gift med Amalie Eline Weidemann fra Holmestrand.

Han ble utnevnt til ridder av St. Olavs Orden i 1868 for fortjenstlig embetsvirksomhet.

## Kilder

* *Den kongelige Sankt Olavs Orden 1847–1947*, utgitt av ordenskanselliet ved O. Delphin Amundsen, Oslo, 1947
Alfred Neuland

**Alfred Neuland** (født 10. oktober 1895 død 16. november 1966) var en estisk vektløfter som deltok i de olympiske leker 1920 i Antwerpen og 1924 i Paris.

Neuland ble olympisk mester i vektløfting i OL 1920 i Antwerpen. Han vant den nest letteste klassen, lettvekt opp til 67,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser i OL i 1920. Han løftet sammenlagt 257,5 kilo, 17,5 kg mer enn sølvvinneren. Vektløftkonkurransen besto av tre løft, rykk og støt med en hånd og støt med begge hendene. Det var 12 utøvere fra 10 nasjoner i lettvektklassen som ble avviklet 29. august 1920. Fire år senere, i OL 1924 i Paris, kom Neuland på andreplass i vekløfting i mellomvekt.

## OL-medaljer
* 1920  Antwerpen -  **Gull** i vektløfting, lettvekt
* 1924  Paris -  Sølv i vektløfting, mellomvekt

## Referanser


## Eksterne lenker
*
Françoise Barré-Sinoussi

**Françoise Barré-Sinoussi** (født 30. juli 1947 i Paris) er en fransk lege og virolog som i 2008 ble tildelt Nobelprisen i fysiologi eller medisin. 

Hun delte en halvpart av prisen med Luc Montagnier. De to fikk prisen for sin forskning på hiv. Den andre halvparten gikk til kreftforskeren Harald zur Hausen.

## Referanser


## Eksterne lenker
Henri Gance

**Henri Gance** (født 17. mars 1888 død 1983) var en fransk vektløfter som deltok under OL 1920 i Antwerpen.

Gance ble olympisk mester i vektløfting under OL 1920 i Antwerpen. Han vant vektklassen mellomvekt opp til 75 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 245,0 kilo, ti kilo mer enn sølvvinneren. Vektløftkonkurransen besto av tre løft, rykk og støt med en hånd og støt med begge hendene. Det var ti utøvere fra sju nasjoner i mellomvektklassen som ble avviklet 30. august 1920.

## OL-medaljer
* 1920  Antwerpen -  **Gull** i vektløfting, mellomvekt

## Referanser


## Eksterne lenker
*
Storhukkelvatnet

**Storhukkelvatnet** er en innsjø i Midtre Gauldal kommune i Trøndelag. Det er en del av Hukkelvatna naturreservat, og ligger rundt 10 kilometer nord for Almås i Gauldalen.

## Referanser
Filippo Bottino

**Filippo Bottino** (født 9. desember 1888, død 18. oktober 1969) var en italiensk vektløfter som deltok i OL 1920 i Antwerpen.

Bottino ble olympisk mester i vektløfting i OL 1920 i Antwerpen. Han vant den tyngste klassen, tungvekt over 82,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser i OL-1920. Han løftet sammenlagt 265,0 kg, fem kilogram mer enn sølvvinneren. Vektløftkonkurransen besto av tre løft, rykk og støt med en hånd og støt med begge hendene. Det var seks utøvere fra fem nasjoner i tungvektklassen som ble avviklet 31. august 1920.

## OL-medaljer
*  1920  Antwerpen - **Gull** i vektløfting, tungvekt  Italia

## Eksterne lenker
*
Motstandstermometer

Et **motstandstermometer** er en temperatursensor som baserer seg på at den elektriske resistansen i metaller forandres med temperaturen. Sammenhengen mellom temperaturen og den elektriske resistansen kan uttrykkes slik: Temperaturkoeffisienten=\alpha = \dfrac{\Omega}{\Omega \cdot C^\circ}
Deutsches Krebsforschungszentrum

**Deutsches Krebsforschungszentrum** (DKFZ, *Det tyske kreftforskningssenteret*) er en tysk forskningsstiftelse med sete i Heidelberg. Stiftelsen er tilsluttet Helmholtz-Gemeinschaft, den største vitenskapelige organisasjonen i Tyskland.

DKFZ ble grunnlagt i 1964. I 2008 ble stiftelsens mangeårige formann, Harald zur Hausen, tildelt Nobelprisen i fysiologi eller medisin.

## Eksterne lenker
* Deutsches Krebsforschungszentrum
EM i friidrett 1994 – Spydkast menn

Øvelsen **Spydkast menn** ved EM i friidrett 1994 ble avholdt i Helsingfors, Finland med 26 deltagere 7. august (kvalifisering) og 8. august (finalen).
	
Håvard F. Johansen representerte Norge, men klarte ikke å kvalifisere seg til finalen.

## Rekorder

## Resultater
### Kvalifikasjon
#### Gruppe A

#### Gruppe B

### Finale

## Referanser


## Eksterne lenker
*Resultater
Stavangerske Adressecontoirs Efterretninger

***Stavangerske Adresse Contoirs Efterretninger*** var en adresseavis. Det var den første avisen i Stavanger. Den kom trolig ut bare i 1769 og 1770, og var en håndskrevet ukeavis.  Avisa brakte kunngjøringer og annonser, men hadde ikke privilegium til å bringe nyheter. Den hadde likevel med en del aktuelle saker fra byen.

Ett eksemplar, nummer 14 fra 5. april 1770, er bevart i Riksarkivet. Den er på fire sider med overskriften "Notice fra Addr. Cont. i Stav: " på første side. Selv om andre utgaver ikke er bevart, kjenner vi noe av det som ble skrevet fra omtalene i De bergenske Adressecontoirs-Efterretninger i 1769 og 1770.

## Kilder
* Erik S. Gundersen: I en by hvor ingen Borgermester er, Stavangers første avis var håndskrevet og kom i 1769. Stavanger Aftenblad 25. mai 1955.
* Torfinn Jåsund: Kuriøse bidrag til Stavangers avishistorie 1769-2018, Stavangeren, nummer 2, 2018.
* Gudrun Natrud: Av en gammel haandskreven Stavangeravis, 1770. Aftenavisen Stavangeren 15. september 1921.
* Riksarkivet: Rogaland - Localica 34a - Stavanger I.
Den europeiske unions rammeprogram

**EUs rammeprogrammer for forskning og teknologisk utvikling**, også kalt rammeprogrammer eller forkortet FP (*Frame Program*) er EU-finansierte forskningsprogrammer for å støtte og oppfordre til forskning i Europa, eller mer spesifikt det europeiske forskningsområdet (European Research Area – ERA). 

Arbeidet med å lede europeisk forskningspolitikk og gjennomføring av europeiske forskningsprogrammer er i første omgang et juridisk og politisk forpliktelse som følge av Amsterdamtraktaten. Denne traktaten har et eget kapittel om forskning og teknologisk utvikling (RTD – Research and Technological Development).

## Liste over rammeprogrammer
* 1. rammeprogram 1984&ndash;1987
* 2. rammeprogram 1987&ndash;1991
* 3. rammeprogram 1991&ndash;1994
* 4. rammeprogram 1994&ndash;1998
* 5. rammeprogram 1998&ndash;2002
* 6. rammeprogram 2002&ndash;2006
* 7. rammeprogram 2007&ndash;2013
* Horisont 2020 - det 8. rammeprogrammet for 2014–2020
*Horisont Europa. Rammeprogrammet for 2021–2027

## Eksterne lenker
* Cordis
Cornelis Hin

**Cornelis Nicolaas Hin** (født 6. oktober 1869 i Den Helder, død 21. oktober 1944 i Bloemendaal) var en nederlandsk seiler som deltok under OL 1920 i Antwerpen.

Hin ble olympisk mester i seiling med den nederlandske båten *Beatrijs III* som vant klassen 12 fot jolle foran *Boreas*. Mannskapet på båten besto av Cornelis Hin og hans sønner, Johannes Hin og Franciscus Hin. Det var kun to båter, begge fra Nederland, som konkurrerte i denne klassen.

## OL-medaljer
* 1920  Antwerpen -  **Gull** i seiling, 12 fot jolle

## Referanser


## Eksterne lenker
*
Jerzy Kosiński

**Jerzy Kosiński** (født: 14. juni 1933, død 3. mai 1991) var en polsk-amerikansk forfatter.

Han er best kjent for *The Painted Bird* og *Being There*. *Being There* ble filmatisert, med Peter Sellers i hovedrollen og vant en Oscar (Academy Award) i 1979.

## Referanser


## Eksterne lenker
* 
* 
*
Fylkesvei 6364

**Fylkesvei 6364 (Fv6364)** går mellom Fevågsjøen og Korsvegen i Indre Fosen kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 140 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Bow Wow

**Shad Gregory Moss** (født 9. mars 1987), kjent som **Bow Wow** (tidligere Lil' Bow Wow), er en amerikansk rapper, skuespiller og musikkprodusent. Bow wow begynte å rappe da han var 5 år.

## Diskografi
* 2000: *Beware of Dog* 
* 2001: *Doggy Bag* 
* 2003: *Unleashed* 
* 2005: *Wanted* 
* 2006: *The Price of Fame*
* 2008: *New Jack City Part 2*
* 2012: *Underrated*

## Utvalgt filmografi
* 2001 **
* 2002 *[[All About the Benjamins]]*
* 2002 *[[Like Mike]]*
* 2005 *[[Roll Bounce]]*
* 2006 *[[The Fast and the Furious: Tokyo Drift]]*
* 2008 *[[Ugly Betty]]*
* 2008 *[[Entourage]]*
* 2010 *[[Lottery Ticket]]*

## Referanser


## Eksterne lenker
* 
* 
*
Bergelandstunnelen

**Bergelandstunnelen** også kjent som **Bergjelandstunnelen** er en 705 meter lang tunnel under bydelen Storhaug i Stavanger åpnet i 1989. Bergelandstunnelen går fra Bergelandsbrua rett etter Rogaland Teater, Jernbanelokket og Kannikgata i sør til Verksalmenningen ved Banevigå i nordøst. Fylkesvei 509 går gjennom tunnelen. Før tunnelen var ferdig var den kjent som Storhaugtunnelen, men fikk navnet Bergelandstunnelen, men den 22. mai 2001 åpnet en ny tunnel under Storhaug med navnet Storhaugtunnelen.

## Referanser
Stella Mwangi

**Stella Nyambura Mwangi** (født 1986) er en norsk-kenyansk sanger, skuespiller, rapper og låtskriver, mest kjent i Norge for sin seier i norsk Melodi Grand Prix 2011 med «Haba Haba». Hennes arbeider er blant annet brukt i *[[American Pie 5: The Naked Mile]]* og *[[Save the Last Dance 2]]* og i TV-seriene *[[CSI New York]]* og *[[Scrubs]]*.

Stella flyttet fra Kenya til Kløfta i 1991 da hun var fem år gammel. I 1998 var hun med i en gruppe som het «The Rise».

Stella Mwangi har vært på hitlistene i Kenya, Senegal og Gambia. Hun har også vunnet Kisima Awards for beste nye artist i 2006, og hun har sunget for Nelson Mandela under støttekonserten 46664 Arctic i Tromsø. Mwangi utga i 2008 et album «Living for Music». Hun forlovet seg med musikkprodusenten Tom Roger Rogstad i 2011.

I 2011 vant hun den norske Melodi Grand Prix med sangen «Haba Haba» i forbindelse med Eurovision Song Contest i Düsseldorf, Tyskland. Mwangi røk ut i semifinalen, noe som innebar at Norge – for første gang siden 2007 (da  Guri Schanke representerte Norge) – ikke var representert i GP-finalen. Hun fikk 17.-plass av totalt 19 deltagere, hvor kun Portugal og Polen var dårligere. Hun deltok også i Melodi Grand Prix i 2018 og kom på 3. plass med «You Got Me» sammen med Alexandra Rotan.

## Diskografi
### Soloalbum
**[[Living for Music]]* (2008)
**[[Kinanda]]* (2011)

## Referanser


## Eksterne lenker
* 
* 
* 
*
Bydelsutvalg

**Bydelsutvalg** er et politisk valgt organ som representerer en bestemt bydel i en norsk bykommune. Medlemmene blir enten direkte valgt eller oppnevnt av de forskjellige partiene etter stemmefordeling ved kommunevalg. Bydelsutvalg har riktignok ikke lik funksjon i alle kommuner.

I Norge ble ordningen første gang innført i noen kommuner i 1980-årene. Det er bare noen få byer som har bydelsutvalg i Norge.

## Bydelsutvalg i ulike byer
### Sandnes
Sandnes beskriver bydelsutvalgene slik:

### Oslo
I Oslo består bydelsutvalgene av 15 direktevalgte medlemmer. Direktevalg ble først innført som en prøveordning for fire bydeler ved lokalvalget i 1995 og for samtlige bydeler f.o.m. 2007. Bydelsutvalgene har ansvar for en ganske omfattende bydelsadministrasjon, vedtar bydelenes budsjetter og er høringsinstans i saker som angår bydelen, herunder plan- og reguleringssaker. Bydelsdirektørene er underlagt både bydelsutvalget og byrådet (dvs. «byregjeringen», ikke bystyret). Bydelsutvalgene har mange av (men ikke alle) de samme  oppgavene som kommunestyrer ellers i landet.

#### Se også

* Vestre Aker bydelsutvalg

## Referanser
Lita Greve Jensen

**Lita Greve Jensen** (født **Lita Greve**; 1937–2023) var en norsk entomolog. Hun arbeidet med faunistikk og zoogeografi, og bidro særlig til økt kunnskap om de norske gruppene nettvinger, mudderfluer, kamelhalsfluer og de mer laverestående fluer.
## Liv og virke
Lita Greve Jensen studerte zoologi ved Universitetet i Bergen og tok leverte sin hovedfagsoppgave i 1961. Hun ble i 1962 ansatt som vitenskapelig assistent ved Zoologisk museum i Bergen. Hun ble amanuensis i 1966 og førsteamanuensis i 1976.  Da Astrid Løken sluttet i 1979, overtok Greve ansvaret for de entomologiske samlingene ved Zoologisk museum i Bergen. Hun underviste ved Universitetet i Bergen, og holdt flere feltkurs for studentene.

Tidlig arbeidet hun med krepsdyr i ordenen Tanaidacea og reker (Decapoda, Natantia). Senere fikk hun mer interesse for studiet av insekter. Først forsket hun på de (dengang) delvis dårlig undersøkte gruppene mudderfluer (Megaloptera) og nettvinger (Plannipennia). Senere konsentrerte hun seg om de mer laverestående gruppene av fluer. I 2002 publiserte hun en oversikt over de norske kamelhalsfluene.

Hun har særlig bidratt til en økt kunnskap om insektfaunaen, særlig fra Vestlandet, men også i høyfjellet.

Lita Greve var medlem i Norsk entomologisk forening og hadde mange tillitsverv i foreningen i årenes løp. Hun var aktiv i *Entomologisk klubb* i Bergen. Hun var kjent for å være positivt innstilt og hjelpsom overfor amatørentomologer som henvendte seg til henne. Det ble sagt om henne at «(…) hun er en miljøskaper i sitt fag.»

## Publikasjoner
Lita Greve Jensen skrev vitenskapelige artikler for en rekke fagtidsskrift, særlig *[[Norwegian Journal of Entomology|Norsk Entomologisk Tidsskrift]]*. Hun skrev også en rekke kortere artikler i et mer populært språk om sitt fagområde i *[[Insekt-Nytt]]*; ofte var dette artikler med utgangspunkt i mer faglige artikler hun hadde skrevet i tyngre vitenskapelige tidsskrift.

Lita Greve Jensen var forfatter av flere av tabellene som inngår i ''Norske Insekttabeller''. Hun var en aktiv skribent i serien *Fauna fra Hardangervidda*, som tok for seg insekter og andre laverestående dyregruppe i høyfjellet. I perioder var hun medredaktør sammen med Trond Andersen i serien Insecta norvegiae. Hun var også medlem i *fondstyret* i flere år, og medlem i redaksjonskomiteen til *[[Norwegian Journal of Entomology]]*.

## Referanser


## Litteratur
* Ottesen, Preben (red.); Simonsen, Jan Henrik; Tunstad, Erik. 1986. *Temanummer: Entomologi i Norge 1986*. Insekt-Nytt 11 (2) s 16.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004*  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
	

* Norsk entomologisk forening – for deg som vil lære mer om insekter.
Carrer Gran de Gràcia

**Carrer Gran de Gràcia** er hovedgata i distriktet Gràcia i Barcelona. Den er ei handlegate som har vært sentrum for distriktets kommersielle område helt siden Gràcia var en egen by (som det var fram til 1897). Gata strekker seg fra vestsida av Passeig de Gràcia til Plaça Lesseps.

## Eksterne lenker
*
Helene Tambs-Lyche

**Helene Oleane Tambs-Lyche**, vanligvis bare **Helene Tambs-Lyche**  (født 11. juli 1913, død 18. mars 1993) var en norsk  entomolog. Hun har særlig arbeidet med bladlus. Hun var gift med Hans Tambs-Lyche.

Helene Tambs-Lyche studerte zoologi ved Universitetet i Bergen og hadde tatt sin hovedfagsoppgave i 1952 på bladlus. Dette var en lite undersøkt  gruppe og hun ble en ledende ekspert i Norge på bladlus. Hun ble i 1959 ansatt som amanuensis ved Zoologisk museum i Bergen. I 1965 sluttet hun ved museet i Bergen, da hun flyttet til Bombay i India.

Senere bosatte hun seg i København og fortsatte på fritiden sitt studie på bladlus.  Det kom etterhvert flere artikler på den norske bladlus-faunaen. Hun fikk etterhvert en stor samling med preparater, med omtrent 8&nbsp;000 preparater fra norske bladlus Etter hennes død, ble samlingen gitt til Zoologisk museum i Bergen.

Helene Tambs-Lyche var medlem i Norsk Entomologisk forening.

## Publikasjoner
Helene Tambs-Lyche har som fagperson skrevet vitenskapelige publikasjoner i en rekke fagtidsskrift, særlig i Norsk Entomologisk Tidsskrift.

## Referanser


## Litteratur
* Greve, Lita. 1997. *Helene Oleane Tambs-Lyche 1913-1993. Minneord.* Fauna norv. Ser. B. 44:1
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004*  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
* Norsk entomologisk forening – for deg som vil lære mer om insekter.
Røntgenbilde

Et **røntgenbilde** tas ofte som del av bildediagnostikk innen medisinsk diagnostikk.
Man fremkaller røntgenbildene i et røntgenlaboratorium.

## Eksterne lenker
* Hvordan virker røntgen? Teknisk Ukeblad, 2020
* Røntgen på hjul
Bildediagnostikk

**Bildediagnostikk** er delfelter innenfor hovedfeltet fotografi som særlig benyttes til medisinsk diagnostikk og petroleumsteknisk analyse av mulige reservoarer med olje og gass.  Noen former for *bildediagnostikk* er ultrasonografi (ultralyd), Røntgen og Magnetresonanstomografi (MR).
Sørlandsparken

**Sørlandsparken** er en næringspark som ligger i Kristiansand, 17&nbsp;km fra Lillesand sentrum. Parken har et næringsareal på 670&nbsp;000 m² og har ca 5&nbsp;000 arbeidsplasser.

Hoveddelen ligger i Kristiansand kommune og huser bl.a. Sørlandssenteret med 195 butikker og Kristiansand Dyrepark. Innunder Sørlandsparken hører også Sørlandets Travpark.

En rekke kjedebutikker er lokalisert i parken: Biltema, Elkjøp, Power, Montér, Byggmakker, Skeidar, Rema 1000, og Vianor. Hovedtyngden av bilforretningene i distriktet har sine utstillingslokaler og verksteder i parken. Ikea åpnet butikk i Sørlandsparken høsten 2010.

Rica Dyreparken Hotel og Quality Hotel & Resort Kristiansand ligger i tilknytning til Sørlandsparken.

## Referanser
Hertugdømmet Limburg

**Hertugdømmet Limburg** var en historisk region i Nederlandene. Det besto av deler av dagens belgiske provinser Liège (den nordøstlige delen) og Limburg, den nederlandske provinsen Limburg (den sørlige delen) og en mindre del av Nordrhein-Westfalen i dagens Tyskland.

I romersk tid lå Limburg i den romerske provinsen Germania Inferior og var bebodd av galliske stammer inntil germanske også bosatte seg i området, noe som også betydde slutten på det romerske keiserstyret.

De viktigste byene var Limbourg og Eupen.

I dag er det området som i sin tid utgjorde det historiske hertugdømmet Limburg delt mellom Belgia, Nederlandene og Tyskland.

## Historie
Hertugdømmet Limburg, som lå i Nederlandene mellom elvene Maas og byen Aachen, var en stat i det tysk-romerske riket og det tyske forbund. Hertugdømmet ble dannet på 1000-tallet rundt byen Limbourg i dagens Belgia. Etter at Irmgard, den siste hertuginnen av Limburg, døde barnløs i 1283 brøt det ut en krig om etterfølgen. Hertugen av Brabant var seierherre i slaget ved Woeringen i 1288 og fikk da kontroll over hertugdømmet Limburg. Hertugdømmet forble en eget enhet både under hertugdømmet Burgund etter 1430 og under habsburgmonarkiet etter 1477. Kombinert med Landen van Overmaas (landområdene over Maas: Dalhem, Rolduc og Valkenburg), ble det en av De sytten nederlandske provinsene. Betydelige byer i Limburg var Herve, Montzen, Lontzen, Eupen, Baelen og Esneux.

Ved freden i Westfalen i 1648 som avsluttet åttiårskrigen ble området kjent som Staats-Limburg og besto av deler av Limburg og Overmaas, og ble avgitt til De forente Nederlandene. I 1661 ble Nederlandene og Spania om delingen av landet Dalhem. Det som var igjen av hertugdømmet forble under spansk styre som en del av De spanske Nederlandene, ble gitt videre til østerriksk styre ved freden i Utrecht i 1713.

Da regionen var okkupert av franskmennene i 1794 ble Staats-Limburg en del av departementet Meuse-Inférieure. Det østerrikske hertugdømmet Limburg ble oppløst og ble en del av departementet Ourte.

## Se også
* Hertuger av Limburg
* Hertugdømmet Limburg (1839-1866)

## Eksterne lenker
* Kart over hertugdømmet Limburg i 1789
Storhaugtunnelen

**Storhaugtunnelen** er en  meter lang tunnel under bydelen Storhaug i Stavanger som stod ferdig 22. mai 2001. Tunnelen er en del av fylkesvei 427 og går fra Strømsbrua og Østre Ring i vest til Haugesundsgata i nordøst. 

Allerede i 1975 ble Storhaugtunnelen foreslått i Norsk Vegplan. Etter mange års utredning og planlegging startet anleggsarbeidet i desember 1998. Gjennomslaget kom i mai 2000. Prisen på Storhaugtunnelen ble 130 millioner kroner, noe som var hele fire millioner mindre enn kalkulert.
Da Storhaugtunnelen skulle bygges, tok det ett og et halvt år å sprenge seg gjennom fra Hillevågsvatnet til Haugesundsgaten. 100&nbsp;000 kubikkmeter masse ble transportert ut på Siriskjær.

I tunnelåpningen mot Hillevåg er det en opplyst dekorasjonen tegnet av kunstneren Marit Aanestad. Prosjektleder Øivind Kommedal poengterte til Rogalands Avis at de legger stor vekt på estetiske løsning i slike prosjekter, og 
at denne løsningen overhodet ikke blir dyrere enn «normalt» [ibid]. 

Det ble brukt stein fra Finland og på sidene inn mot tunnelåpningene ble det benyttet steinblokker fra Hundvåg.

## Se også
*Veitunneler i Norge
*Bergelandstunnelen

## Referanser
FTSE Group

:*For indeksene, se [[FTSE 100]] og [[FTSE 250]]*

**FTSE Group** er et britisk selskap som tilbyr finansmarkedsinformasjon. Selskapet ble opprettet i 1962 som et fellesforetagende mellom *[[Financial Times]]* (FT) og London Stock Exchange (SE). Selskapet har sitt hovedkontor på Canary Wharf i London og filialer i New York, Paris, Frankfurt am Main, Milano, Madrid, San Francisco, Beijing, Sydney, Tokyo og Hongkong.

## Eksterne lenker
* FTSE
Germania Inferior

**Germania Inferior** var en provins i Romerriket på vestbredden av Rhinen, i dag sørlige og vestlige Nederland, nordlige deler av Flandern og den delen av Nordrhein-Westfalen i Tyskland som ligger vest for Rhinen. Hovedstaden var *Colonia Claudia Ara Agrippinensium* (CCAA), dagens Köln. Den lå nord for Germania Superior, og øst for Gallia Belgica. Tilnavnet «Inferior» viser til at ned lå i nedstrøms i Rhinen

De viktigste bosetningene i provinsen ved siden av CCAA var *Castra Vetera* og *Colonia Ulpia Traiana* (begge innenfor bygrensene til dagens Xanten), *Coriovallum* (Heerlen), *Albaniana* (Alphen aan den Rijn), *Lugdunum Batavorum* (Katwijk), Forum Hadriani (Voorburg), *Ulpia Noviomagus Batavorum* (Nijmegen), *Trajectum ad Rhenum* (Utrecht), *Atuatuca Tungrorum* (Tongeren) og *Bona* (Bonn).

Hæren i Germania Inferior, kjent fra inskripsjoner som kun EX.GER.INF. (Exercitus Germania Inferior), hadde flere legioner i tjeneste: av disse legionene var I ''Minervia'' og XXX ''Ulpia Victrix'' de viktigste. Den romerske marinens Classis Germanica som patruljerte Rhinen og Nordsjøkysten hadde sin base i *Castra Vetera*, senere i Colonia Agrippinensium.

De første konfrontasjoner mellom en romersk hær og folkene i Germania Inferior skjedde under Julius Cæsars gallerkrig. Cæsar invaderte regionen i år 57 f.Kr. og i de neste tre årene tilintetgjorde han flere germanske stammer, blant annet eburonene og meapiene. 

Germania Inferior hadde romersk bosetning siden rundt år 50 f.Kr. og var i begynnelsen en del av Gallia Belgica; den ble etablert som en romersk provins i år 90 e.Kr. og ble senere keiserlig provins. 

Innlemmelsen av den store resten av Germania øst for Rhinen var planlagt og påbegynt inntil slaget ved Teutoburgerskogen i år 9 e.Kr., som kostet romerriket tre hele legioner, stoppet det for alltid. Rhinen forble rikets østgrense nord for Moseldalen. Germania Inferior var under stadig trussel fra de germanske stammer østfor, men også indre opprør som Batavienes opprør i 69 e.Kr forekom. Området var et av de første som ble offer for rikets nedgang og ble overfalt av Frankere i 275 og måtte gis opp i løpet av 300-tallet.  

## Se også
* Erobringen av Germania Inferior
* Betydelige opprør og angrep, se eksempelvis Batavienes opprør
* Germania Inferiors påvirkning på romersk politikk, se Germanicus

## Litteratur
* Lendering, Jona: *De randen van de aarde. De Romeinen tussen Schelde en Maas*, (2000 Amsterdam)

## Eksterne lenker
* Livius.org: Germania inferior 
* Blaeu Atlas Germania Inferior